A4-0184/99

Πρόταση οδηγίας του Συμβουλίου που αφορά την τροποποίηση της οδηγίας 93/104/ΕΚ σχετικά με ορισμένα στοιχεία της οργάνωσης του χρόνου εργασίας ώστε να καλυφθούν τομείς και δραστηριότητες που εξαιρούνται από την οδηγία αυτή (COM(98)0662 - C4-0715/98 - 98/0318 (SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η οδηγία του Συμβουλίου 93/104/ΕΚ της 23 Νοεμβρίου 1993 σχετικά με ορισμένα στοιχεία οργάνωσης του χρόνου εργασίας ορίζει τις ελάχιστες απαιτήσεις για την ασφάλεια και την υγεία σχετικά με την οργάνωση του χρόνου εργασίας, όσον αφορά τις ελάχιστες περιόδους ημερήσιας ανάπαυσης, εβδομαδιαίας ανάπαυσης και ετήσιας άδειας, τα διαλείμματα και το μέγιστο χρόνο εβδομαδιαίας εργασίας 7 καθώς και ορισμένα στοιχεία της νυχτερινής εργασίας, της εργασίας κατά βάρδιες και των ρυθμών εργασίας 7

>Κείμενο μετά την ψηφοφορία στο ΕΚ>

ότι η οδηγία του Συμβουλίου 93/104/ΕΚ της 23 Νοεμβρίου 1993 σχετικά με ορισμένα στοιχεία οργάνωσης του χρόνου εργασίας ορίζει τις ελάχιστες απαιτήσεις για την ασφάλεια και την υγεία σχετικά με την οργάνωση του χρόνου εργασίας, όσον αφορά τις περιόδους ημερήσιας ανάπαυσης, τα διαλείμματα,

τις περιόδους εβδομαδιαίας ανάπαυσης, το μέγιστο χρόνο εβδομαδιαίας εργασίας, την ετήσια άδεια, καθώς και στοιχεία της νυχτερινής εργασίας, της εργασίας κατά βάρδιες και των ρυθμών εργασίας 7

(Τροπολογία 2)

Τέταρτη αιτιολογική σκέψη

>Αρχικό κείμενο>

ότι ορισμένοι τομείς δραστηριοτήτων είχαν εξαιρεθεί από το πεδίο εφαρμογής της οδηγίας 93/104/ΕΚ, δηλαδή οι αεροπορικές, σιδηροδρομικές, οδικές, θαλάσσιες, διά μέσου εσωτερικών υδάτινων οδών και λιμναίες μεταφορές, η θαλάσσια αλιεία, άλλες εργασίες στη θάλασσα και οι δραστηριότητες των ειδικευόμενων ιατρών 7

>Κείμενο μετά την ψηφοφορία στο ΕΚ>

ότι οι αεροπορικές, σιδηροδρομικές, οδικές, θαλάσσιες, δια μέσου εσωτερικών υδάτινων οδών και λιμναίες μεταφορές, άλλες δραστηριότητες στη θάλασσα, καθώς και οι δραστηριότητες των ειδικευόμενων ιατρών 7

εξαιρούνται από το πεδίο εφαρμογής της οδηγίας 93/104/ΕΚ

(Τροπολογία 3)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι ούτε η Επιτροπή, στην πρόταση της 20 ής Σεπτεμβρίου 1990(1), ούτε το Ευρωπαϊκό Κοινοβούλιο, στο ψήφισμά του της 20 Φεβρουαρίου 1991(2), έχουν αποδεχθεί την εξαίρεση ορισμένων τομέων και δραστηριοτήτων της εν λόγω οδηγίας[semigr ]

__________________

(1) ΕΕ C 254 της 9.10.1990, σελ. 4.

(2) EE C 72 της 18.3.1991, σελ. 86

(Τροπολογία 4)

Πέμπτη αιτιολογική σκέψη

>Αρχικό κείμενο>

ότι, λόγω της συγκεκριμένης φύσης της εργασίας αυτής, είναι αναγκαίο να εγκριθούν τα κατάλληλα μέτρα όσον αφορά την οργάνωση του χρόνου εργασίας για να προστατευθεί η υγεία και η ασφάλεια των εργαζομένων σε εκείνους τους τομείς ή τις δραστηριότητες οι οποίοι εξαιρούνται από το πεδίο εφαρμογής της οδηγίας 7

>Κείμενο μετά την ψηφοφορία στο ΕΚ>

ότι

η ασφάλεια και η υγεία των εργαζομένων στον τόμο εργασίας πρέπει να προστατεύονται, όχι επειδή αυτοί ανήκουν ή δεν ανήκουν σε ένα ορισμένο τομέα ή δραστηριότητα, αλλά επειδή είναι εργαζόμενοι[semigr ]

(Τροπολογία 5)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι σε επίπεδο τομεακής νομοθεσίας για τους μετακινουμένους εργαζομένους χρειάζεται μία συμπληρωματική και παράλληλη προσέγγιση μεταξύ των διατάξεων σχετικά με την ασφάλεια των μεταφορών και εκείνων που συνδέονται με την υγεία και την ασφάλεια των ενδιαφερομένων εργαζομένων.

(Τροπολογία 6)

Έκτη αιτιολογική σκέψη

>Αρχικό κείμενο>

ότι η οδηγία 93/104/ΕΚ πρέπει να εφαρμοστεί στους μη μετακινούμενους εργαζομένους των τομέων και των δραστηριοτήτων οι οποίοι προς το παρόν εξαιρούνται 7

>Κείμενο μετά την ψηφοφορία στο ΕΚ>

Διαγράφεται

(Τροπολογία 7)

Έβδομη αιτιολογική σκέψη

>Αρχικό κείμενο>

ότι όσον αφορά τους ασκούμενους ιατρούς απαιτείται κάπως μεγαλύτερη ευελιξία[semigr ]

>Κείμενο μετά την ψηφοφορία στο ΕΚ>

ότι

θα πρέπει να λαμβάνεται υπόψη η ιδιαιτερότητα των δραστηριοτήτων στη θάλασσα, καθώς και των ασκουμένων ιατρών[semigr ]

(Τροπολογία 8)

Όγδοη αιτιολογική σκέψη

>Αρχικό κείμενο>

ότι σχετικά με το χρόνο εργασίας πρέπει να παρέχεται τουλάχιστον ένα βασικό επίπεδο προστασίας για τους μετακινούμενους εργαζομένους και όσους ασχολούνται με «λοιπές εργασίες στη θάλασσα» οι οποίοι τώρα εξαιρούνται 7 ότι αυτό το βασικό επίπεδο προστασίας πρέπει να περιλαμβάνει τους υπάρχοντες κανόνες σχετικά με την ετήσια άδεια και ορισμένες βασικές διατάξεις για τους εργαζομένους νύχτα και τους εργαζομένους κατά βάρδιες, συμπεριλαμβανομένων των αξιολογήσεων υγείας 7 ότι οι υπάρχουσες διατάξεις σχετικά με το χρόνο εργασίας και την ανάπαυση πρέπει να προσαρμοστούν 7

>Κείμενο μετά την ψηφοφορία στο ΕΚ>

ότι

κατά συνέπεια θα πρέπει να διασφαλίζεται και η προστασία της ασφάλειας και της υγείας των μετακινούμενων εργαζομένων στους εξαιρούμενους τομείς και δραστηριότητες[semigr ]

ότι οι ισχύουσες διατάξεις σχετικά με την ετήσια άδεια και την αξιολόγηση της υγείας στην περίπτωση των εργαζομένων τη νύχτα και των εργαζομένων κατά βάρδιες πρέπει να επεκταθούν στους μετακινούμενους εργαζομένους στους εξαιρούμενους τομείς και δραστηριότητες[semigr ]

ότι οι υπάρχουσες διατάξεις σχετικά με το χρόνο εργασίας και την ανάπαυση πρέπει να προσαρμοστούν για τους μετακινούμενους εργαζομένους στους εξαιρούμενους τομείς και δραστηριότητες[semigr ]

(Τροπολογία 9)

Δωδέκατη αιτιολογική σκέψη

>Αρχικό κείμενο>

ότι σύμφωνα με τη νομολογία του Ευρωπαϊκού Δικαστηρίου η διάταξη σχετικά με την ανάπαυση της Κυριακής πρέπει να διαγραφεί 7

>Κείμενο μετά την ψηφοφορία στο ΕΚ>

ότι το Ευρωπαϊκό Δικαστήριο,

με απόφαση της 12 Νοεμβρίου 1996, ακύρωσε το άρθρο 5, δεύτερη παράγραφος, της οδηγίας 93/104/ΕΚ[semigr ]έχοντας υπόψη το ψήφισμα του Ευρωπαϊκού Κοινοβουλίου της 12 Δεκεμβρίου 1996 σχετικά με την εργασία την Κυριακή(1)[semigr ] επιμένει ότι η Επιτροπή πρέπει να υποβάλει νέα πρόταση επί του θέματος κατά τη συνολική αναθεώρηση της παρούσας οδηγίας[semigr ]

(1) EE C 20 της 20.1.1997, σελ. 140

(Τροπολογία 10)

Δέκατη τρίτη αιτιολογική σκέψη

>Αρχικό κείμενο>

ότι σύμφωνα με τις αρχές της επικουρικότητας και της αναλογικότητας όπως ορίζονται στο άρθρο 3β της Συνθήκης, οι στόχοι της προτεινόμενης δράσης, όπως περιγράφονται πιο πάνω, δεν είναι δυνατόν να επιτευχθούν ικανοποιητικά από τα κράτη μέλη, γιατί ο στόχος είναι να εξασφαλιστεί ότι όλοι οι εργαζόμενοι στην Κοινότητα απολαμβάνουν επαρκή προστασία της υγείας και της ασφάλειάς τους, όσον αφορά το χρόνο εργασίας 7 ότι όσον αφορά την κλίμακα και τον αντίκτυπο της προτεινόμενης δράσης αυτοί οι στόχοι θα επιτευχθούν καλύτερα σε κοινοτικό επίπεδο με την εισαγωγή ελάχιστων διατάξεων που θα εφαρμοστούν σε όλη την Ευρωπαϊκή Κοινότητα 7 ότι η παρούσα οδηγία αποτελεί τις ελάχιστες αναγκαίες προϋποθέσεις για να επιτευχθούν αυτοί οι στόχοι 7

>Κείμενο μετά την ψηφοφορία στο ΕΚ>

ότι

το Ευρωπαϊκό Δικαστήριο, στην εν λόγω απόφαση, εκτιμά ότι η οδηγία 93/104/ΕΚ είναι σύμφωνη με τις αρχές της επικουρικότητας και της αναλογικότητας που καθορίζονται στο άρθρο 3Β (μελλοντικό άρθρο 5) της Συνθήκης για της ίδρυση της Ευρωπαϊκής Κοινότητας και ότι δεν υπάρχει λόγος να υποτεθεί ότι η εν λόγω δήλωση δεν είναι δυνατόν να εφαρμοστεί σε ανάλογη νομοθεσία που αφορά ορισμένες πτυχές της οργάνωσης του χρόνου εργασίας σε εξαιρούμενους τομείς και δραστηριότητες[semigr ]

(Τροπολογία 19)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, παράγραφος 7 (οδηγία 93/104/ΕΚ)

>Αρχικό κείμενο>

7. «Μετακινούμενος εργαζόμενος»: κάθε εργαζόμενος επί ποντοπόρου αλιευτικού σκάφους υπό τη σημαία κάποιου κράτους μέλους ή εργαζόμενος ως μέλος μετακινούμενου ή ιπτάμενου προσωπικού, επιχείρησης η οποία για λογαριασμό τρίτων παρέχει υπηρεσίες μεταφορών οδικώς, αεροπορικώς ή δια μέσου εσωτερικών υδάτινων οδών.

>Κείμενο μετά την ψηφοφορία στο ΕΚ>

7. «Μετακινούμενος εργαζόμενος»: κάθε εργαζόμενος επί ποντοπόρου αλιευτικού σκάφους υπό τη σημαία κάποιου κράτους μέλους ή εργαζόμενος ως μέλος μετακινούμενου ή ιπτάμενου προσωπικού, επιχείρησης η οποία για λογαριασμό τρίτων παρέχει υπηρεσίες μεταφορών οδικώς, αεροπορικώς ή δια μέσου εσωτερικών υδάτινων οδών.

Θεωρούνται επίσης ως μετακινούμενοι εργαζόμενοι οι εργαζόμενοι του τομέα των σιδηροδρομικών ή οδικών μεταφορών επιβατών, που μετακινουνται σε τακτικές γραμμές με αποστάσεις μικρότερες των 50 χλμ.

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, παράγραφος 8α (νέα) (οδηγία 93/104/ΕΚ)

>Αρχικό κείμενο>

>Κείμενο μετά την ψηφοφορία στο ΕΚ>

8α. Αλιείς - μέτοχοι: μέλη του πληρώματος αλιευτικού σκάφους τα οποία λαμβάνουν αποκλειστικά ως αμοιβή ένα μέρος της προσόδου που αποφέρει το σκάφος.

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 4

Άρθρο 17, παράγραφος 2, σημείο 1, στοιχείο α (οδηγία 93/104/ΕΚ)

>Αρχικό κείμενο>

4. Στο τέλος του άρθρου 17, παράγραφος 2, σημείο 1, στοιχείο α) προστίθεται η φράση:

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

«ιδιαίτερα, του προσωπικού των σιδηροδρόμων που εργάζεται επάνω στα τρένα».

>Κείμενο μετά την ψηφοφορία στο ΕΚ>

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 5

Άρθρο 17, παράγραφος 2, σημείο 1, στοιχείο γ, σημείο i (οδηγία 93/104/ΕΚ)

>Αρχικό κείμενο>

5. Η ακόλουθη φράση προστίθεται μετά τις λέξεις «παρόμοια ιδρύματα» στο άρθρο 17, παράγραφος 2, σημείο 1, στοιχείο γ), σημείο i):

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

«συμπεριλαμβανομένων των δραστηριοτήτων των ειδικευόμενων ιατρών».

>Κείμενο μετά την ψηφοφορία στο ΕΚ>

(Τροπολογία 15)

ΑΡΘΡΟ 1, ΠΑΡΑΓΡΑΦΟΣ 8

Άρθρο 17, παράγραφος 2, σημείο 2.4 (οδηγία 93/104/ΕΚ)

>Αρχικό κείμενο>

"2.4 Από το άρθρο 6, για μια μεταβατική περίοδο επτά ετών από την ημερομηνία έγκρισης της οδηγίας, στην περίπτωση των ειδικευόμενων ιατρών, όπου υπάρχει συμφωνία μεταξύ εργοδότη και εκπροσώπων των εργαζομένων. Σε καμία περίπτωση ο αριθμός των εβδομαδιαίων ωρών εργασίας δεν θα ξεπερνά κατά μέσο όρο τις 54 για μια περίοδο αναφοράς τεσσάρων μηνών.»

>Κείμενο μετά την ψηφοφορία στο ΕΚ>

"2.4 Από το άρθρο 6, για μια μεταβατική περίοδο

τεσσάρων ετών από την ημερομηνία έγκρισης της οδηγίας, στην περίπτωση των ειδικευόμενων ιατρών, όπου υπάρχει συμφωνία μεταξύ εργοδότη και εκπροσώπων των εργαζομένων. Σε καμία περίπτωση ο αριθμός των εβδομαδιαίων ωρών εργασίας δεν θα ξεπερνά κατά μέσο όρο τις 54 για μια περίοδο αναφοράς τεσσάρων μηνών.»

(Τροπολογία 16)

ΑΡΘΡΟ 1, ΠΑΡΑΓΡΑΦΟΣ 9

Άρθρο 17α, τίτλος (οδηγία 93/104/ΕΚ)

>Αρχικό κείμενο>

Μετακινούμενοι εργαζόμενοι και εργασία ανοιχτής θάλασσας

>Κείμενο μετά την ψηφοφορία στο ΕΚ>

Μετακινούμενοι εργαζόμενοι, εργασία ανοιχτής θάλασσας

και αλιείς - μέτοχοι

(Τροπολογίες 17 και 20)

ΑΡΘΡΟ 1, ΠΑΡΑΓΡΑΦΟΣ 9

Άρθρο 17α, παράγραφος 3 (οδηγία 93/104/ΕΚ)

>Αρχικό κείμενο>

3. Με την επιφύλαξη της τήρησης των γενικών αρχών που αφορούν την προστασία της ασφάλειας και της υγείας των εργαζομένων, τα κράτη μέλη μπορούν, για αντικειμενικούς ή τεχνικούς λόγους ή για λόγους που συνδέονται με την οργάνωση της εργασίας, να επεκτείνουν την περίοδο αναφοράς που αναφέρεται στο άρθρο 16, παράγραφος 2 στους 12 μήνες, όσον αφορά τους μετακινούμενους εργαζομένους και τους εργαζομένους που εκτελούν κυρίως εργασία ανοιχτής θάλασσας.

>Κείμενο μετά την ψηφοφορία στο ΕΚ>

3. Για τους εργαζομένους που ασκούν κυρίως δραστηριότητα ανοιχτής θάλασσας και με την επιφύλαξη της τήρησης των γενικών αρχών που αφορούν την προστασία της ασφάλειας και της υγείας των εργαζομένων, τα κράτη μέλη μπορούν να επιτρέπουν, για αντικειμενικούς ή τεχνικούς λόγους ή για λόγους που συνδέονται με την οργάνωση της εργασίας, προωθούν μηχανισμό κοινωνικού διαλόγου, ώστε οι συλλογικές συμβάσεις ή οι συμφωνίες που συνάπτονται μεταξύ κοινωνικών εταίρων να προβλέπουν μεγαλύτερες περιόδους αναφοράς που ωστόσο δεν μπορούν ποτέ να υπερβαίνουν τους 12 μήνες.

>Αρχικό κείμενο>

>Κείμενο μετά την ψηφοφορία στο ΕΚ>

Αν, εντός διαστήματος που θα καθορίσει το κράτος μέλος, δεν επιτευχθεί συμφωνία, το κράτος μέλος μπορεί να επεκτείνει την περίοδο αναφοράς έως 12 μήνες κατά μέγιστο, για περίοδο που δεν θα υπερβαίνει το ένα έτος.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την τροποποίηση της οδηγίας 93/104/ΕΚ σχετικά με ορισμένα στοιχεία της οργάνωσης του χρόνου εργασίας ώστε να καλυφθούν τομείς και δραστηριότητες που εξαιρούνται από την οδηγία αυτή (COM(98)0662 - C4-0715/98 - 98/0318 (SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0662 -98/0318 (SYN)) ((EE C 43 της 17.2.1999, σελ. 1.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ και το άρθρο 118Α της Συνθήκης ΕΚ (C4-0715/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής Μεταφορών και Τουρισμού καθώς και της Επιτροπής Αλιείας (A4-0184/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή